Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: általános szabályairól szóló 1995. évi LIII. törvény rendelkezik.
Paragraph Index: 472

2015. december31-ig alakosság89%-aszámáraacsatornázottságbiztosításaa2000 LE felettiagglomerációkban. – Az összegyûjtött szennyvizek 100%-ának legalább biológiai fokozatú tisztítása 2015. december 31-ig. – A „közmûolló” fokozatos bezárása. – A Szennyvíz Programban nem szereplõ, de gazdaságosan kiépíthetõ és üzemeltethetõ rendszerek létesítése. – Az egyedi szennyvízelhelyezési, -tisztító és -tároló berendezések, létesítmények használatának, valamint a természetközeli kezelési megoldások alkalmazásának ösztönzése. A célok elérése érdekében szükséges intézkedések Kormányzat: – A szennyvízkezelési beruházások pályázati támogatása az EU irányelvben foglalt határidõket figyelembe véve. – A LE alatti szennyezõanyag-kibocsátással jellemezhetõ területek (települések, agglomerációk) szennyvízkezelésének támogatása. – Települési Szennyvíz Információs Rendszer mûködtetése. – Jogszabály kidolgozása a csatornázott területeken található lakások bekötésének ösztönzésére. Önkormányzatok: – Közremûködés a Szennyvíz Program végrehajtásában, a szükséges beruházások megvalósítása. – A lakások csatornabekötésének ösztönzése. – A települési folyékony hulladék kezelésére kötelezõen ellátandó és igénybe veendõ hulladékkezelési közszolgáltatás szervezése és fenntartása. – A települési folyékony hulladék ártalommentes elhelyezését biztosító elõkezelõ és fogadó létesítmények kialakítása. – Települési szennyvíziszap kezelési és elhelyezési tervek kidolgozása. Csatornamûvet üzemeltetõ és folyékony hulladékot kezelõ (közszolgáltató) szervezetek: – A szennyvízelvezetés- és tisztítás biztosítása, a szükséges fejlesztések megvalósítása. – Korszerû szállítójármû alkalmazásával a települési folyékony hulladék szakszerû gyûjtése és megfelelõ ártalmatlanítása. Lakosság: – Bekötés a meglevõ települési csatornahálózatba. – Egyedi szennyvízkezelõ létesítmények/berendezések szakszerû kialakítása, megépítése és elõírás szerinti használata azokon a településeken, településrészeken, ahol a csatornahálózat kiépítése nem gazdaságos. – Az ideiglenes tárolásra szolgáló közmûpótló létesítmény ürítésérõl való gondoskodás. Mutatók – A szennyvízelvezetõ-hálózatba bekötött lakások száma. – A legalább biológiailag tisztított szennyvíz aránya az összes elvezetett szennyvízhez képest. – A közmûolló aktuális értéke. 5.5. A biológiai sokféleség megõrzése, természet- és tájvédelem Magyarország természeti gazdagsága hegyvidékekkel övezett földrajzi helyzetének, kõzettani változatosságának, valamint a területén érvényesülõ sokféle éghajlati hatásnak köszönhetõ. A Kárpát-medencében megtelepedett élõlények és közösségeik sajátos evolúciós egységet – önálló Pannon biogeográfiai régiót – alkotnak, és egyúttal szoros kapcsolatban állnak a környezõ régiókkal. A társadalom folyamatosan növekvõ terület-, energia- és anyagigénye miatt a természeti környezet és az élõ rendszerek egyre súlyosabb terheléseknek vannak kitéve. A legfõbb veszélyeztetõ tényezõ az élõhelyek csökkenése, feldarabolódása, pusztulása; a környezetszennyezés, a nem megfelelõ földhasználatból fakadó túlhasznosítás, az özönfajok terjedése és az éghajlatváltozás. Az ENSZ égisze alatt közzétett jelentés, a Millenniumi Ökoszisztéma Jelentés eredményei bizonyítják életmódunk pusztító hatásait a természeti környezetünkre. Földünk élõ rendszereinek az emberiség számára nyújtott legalapvetõbb szolgáltatásai, amelyek az emberi társadalom és gazdaság fennmaradásához szükséges javakat és feltételeket nyújtják – az olyan ökoszisztéma szolgáltatások, mint az élelmiszerek, tüzelõ- és rostanyagok, gyógyszerek, környezeti folyamatok szabályozása, a talaj termékenységének fenntartása stb. – egész Földünkön sérültek. Az élõ rendszerek ember által történt szétdarabolódása Európában a legnagyobb mértékû. A negatív hatások, a mozgatórugók, a változások iránya a fogyasztói társadalom térhódítása következtében fõ vonalaiban már Magyarországon is hasonlóak ahhoz, amit Nyugat-Európában tapasztalhatunk, de helyzetünk az eddigi természetvédelmi erõfeszítéseknek köszönhetõen ma még kedvezõbb. Természeti örökségünk jövõbeni megõrzése érdekében a természetvédelmi szempontokat nem csupán a természetvédelmi oltalom alatt álló területeken, hanem – ha különbözõ módon és mértékben is – de minden területen és tevékenységben érvényesíteni kell. Napjainkban a genetikai sokféleség megõrzése, csökkenésének megállítása mind a földi élet, mind az emberiség táplálása szempontjából a jövõ kulcskérdése. Egy fajta eltûnése adott esetben egyúttal a tulajdonságait meghatározó génállomány végleges elvesztésével jár, amely többé nem rekonstruálható és mással nem pótolható. A biológiai alapok, növény- és állatfajok, fajták, vetõmagvak és a szaporítóanyagok genetikai értékének megõrzése, fenntartása, fejlesztése, valamint a természet- és a tájvédelem az agrártermelés céljainak hosszú távú megvalósítását és a termelés folyamatosságát is biztosítja. Hazánk – számos természetvédelmi célú nemzetközi egyezmény részeseként – kötelezettséget vállalt az azokban foglalt elõírások végrehajtására. E nemzetközi megállapodások célkitûzései: a biológiai sokféleség megõrzése, elemeinek fenntartható használata, valamint a genetikai erõforrásokból származó hasznok igazságos elosztása; a nemzetközi kereskedelem által veszélyeztetett fajok, valamint a vándorló fajok védelme; az európai veszélyeztetett állat- és növényfajok és veszélyeztetett élõhelyeik megõrzése, Európa táji örökségének megtartása, a Kárpátok értékeinek fennmaradása. Fõ célkitûzések – A védett természeti területek állapotának megõrzése és javítása (ehhez kapcsolódóan a hazai jogszabályoknak és a nemzetközi követelményeknek megfelelõ mûködtetés feltételeinek megteremtése). – A biológiai sokféleség megõrzésének és helyreállításának elõsegítése a védett természeti területeken kívül is. – A biológiai sokféleség ex situ védelmének megerõsítése (génbank). – A biológiai sokféleség fenntartható használata. – A biológiai sokféleség megõrzése, mint prioritás beépítése a különbözõ politikákba, tervekbe és programokba (különösen: mezõgazdaság, erdészet, halászat, területrendezés, infrastrukturális fejlesztések (energia, közlekedés), ipar, turizmus, bányászat, nemzetközi kereskedelem stratégiájába és programjaiba). 5.5.1. A természeti és táji értékek védelme 5.5.1.1. Védetté nyilvánítás Napjainkban is jelentõs azon területek kiterjedése, melyek természeti értékeinek gazdagsága indokolja a hazai jogrend szerinti védetté nyilvánításukat. Jelenleg a 837 ezer hektár országos jelentõségû védett természeti terület 58%-án a 10 nemzeti park, 39%-án a 37 tájvédelmi körzet 3%-án a 163 országos jelentõségû természetvédelmi terület osztozik, az 1296 helyi jelentõségû védett természeti terület kiterjedése 39 ezer hektár. Védelem alatt áll 720 növényfaj,35 gombafaj,8 zuzmófaj,997 állatfajés6 fészeképítõhangyafajfészkei.A védelemretervezett területek jegyzékének felülvizsgálatára 2003–2008 között került sor; a még hátralévõ védetté nyilvánítások egyfelõl már meglevõ védett területekhez kapcsolódó bõvítéseket, másfelõl a nemzeti park igazgatóságok által védelemre tervezett területekként vagyonkezelt területeket érintenek. E tevékenységek során kiemelt figyelmet kell fordítani az érdekeltekkel (önkormányzatok, gazdálkodók, civil szervezetek, tudomány) való konstruktív együttmûködésre. Cél – Védelemre tervezett területek, védelemre szoruló fajok: védetté nyilvánítások véghezvitele. A cél elérése érdekében szükséges intézkedések Kormányzat: – A tervezett, illetve szükségessé váló védetté nyilvánítások lebonyolítása. – A nem védett fajok és egyéb természeti értékek állományának, veszélyeztetõ tényezõinek figyelemmel kísérése, szükség esetén a védelemre szoruló fajok és egyéb természeti értékek védetté nyilvánításának elõkészítése, lebonyolítása. Önkormányzatok: – A tervezett, illetve szükségessé váló helyi védetté nyilvánítási eljárások lefolytatása. Mutatók – Védett területek száma, kiterjedése (ezer hektár) védettségi kategóriák szerint. – Védett fajok száma (védettségi fokozatok szerint), állománynagysága. 5.5.1.2. Védett természeti területek védettségi szintjének helyreállítása Hazánkban a védett természeti területeken a földtulajdonviszonyok meghatározóan állami tulajdonra épülnek, amely a természeti értékek megóvásának jelenleg legeredményesebb formája. A magántulajdonba került védett természeti

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes